102 Ocean View | LekkeSlaap
102 Ocean View: Hooffoto's
102 Ocean View bied gerieflike selfsorgverblyf in 'n moderne tweeslaapkamerwoonstel wat op Kusweg in die Strand geleë is. Die woonstelblok bied uitsigte oor Valsbaai en die ontwerp is geïnspireer deur 'n arend se oopgespreide vlerke om 'n gevoel van ruimte te skep.
Die woonstel kan tot 4 mense akkommodeer en dit bestaan uit 2 en suite-slaapkamers en 'n oopplan-kombuis, -sitkamer en -eetkamer. Die hoofslaapkamer beskik oor 'n koningingrootte-bed, 'n volle en suite-badkamer en 'n TV. Die tweede slaapkamer bevat 2 enkelbeddens en 'n en suite-badkamer met 'n stort. Die oopplan-sitkamerarea bied see-uitsigte en daar is 'n TV met stroom-DStv en WiFi-toegang. Die kombuis is toegerus vir selfsorg met 'n oond en 'n stoof, 'n wasmasjien, 'n yskas en 'n mikrogolfoond.
Gaste geniet toegang tot 'n gemeenskaplike swembad en 'n braaiplek. Die woonstelblok het 'n ontvangsarea met 24 uur-toegangsbeheer, geslotekringtelevisie en 'n afstandbeheer-hek. Onderdakparkeerplek word voorsien.
102 Ocean View is ideaal geleë op die Strand se Kusweg. Gaste kan 'n hele rits doendinge hier geniet. Dit sluit in gholf, wandelinge op die strand, swem in die see of branderplankrysessies in Valsbaai se warm water. Gaste kan gaan gholf speel by van die beste klubs in die area, gaan inkopies doen by Somerset Mall of bekroonde wyne by een van die wynplase in die area gaan proe. Skilderagtige roetes, voetslaan en fietsry in die berge is ook gewilde doendinge.
'n Bespreking by 102 Ocean View sluit in:
4.6 uit 5van 7 resensies vir 102 Ocean View
Gaste dink 102 Ocean View het 'n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAJGM3ODJjYzc2LWI0OWUtNDBmMi1iOGNlLTc3NTlhOWExYjI4YQ?w=1440&h=960&fit=crop&auto=format Vanaf R1 050 per nag (plek vir 4) 7 5 1 5 36 Beach Road Strand 7140 Wes-Kaap 086 999 0018 14:00-23:00 10:00 -34.12404 18.83172